b'\n_START_ARTICLE_\nMnichovo Hradi\xc5\xa1t\xc4\x97\n_START_SECTION_\nIstorija\n_START_PARAGRAPH_\nMiestas pirm\xc4\x85 kart\xc4\x85 pamin\xc4\x97tas \xc5\xa1altiniuose 1279\xc2\xa0m. Jame stovi rezidencin\xc4\x97 Renesanso laik\xc5\xb3 pilis, anks\xc4\x8diau priklausiusi Valen\xc5\xa1teinams (Wallenstein). Habsburg\xc5\xb3 monarchijos karved\xc5\xbeio ir politiko Albrechto fon Valen\xc5\xa1teino (Albrecht von Wallenstein) palaikai 1723\xc2\xa0m. buvo perlaidoti i\xc5\xa1 Ji\xc4\x8dyno \xc4\xaf pil\xc4\xaf Mnichovo Hradi\xc5\xa1t\xc4\x97je._NEWLINE_Miestas \xc5\xbeinomas ir kaip vieta, kur Pr\xc5\xabsija, Austrija ir Rusija 1833\xc2\xa0m. rugs\xc4\x97jo 12 d. pasira\xc5\xa1\xc4\x97 Miunchengreco (M\xc3\xbcnchengr\xc3\xa4tz) sutart\xc4\xaf. Sutartimi \xc5\xa1ios valstyb\xc4\x97s sutar\xc4\x97 palaikyti konservatyvizm\xc4\x85 Europoje ir pasaulyje. Nor\xc4\x97damos atsverti \xc5\xa1i\xc4\x85 s\xc4\x85jung\xc4\x85 D. Britanija, Pranc\xc5\xabzija, Ispanija ir Portugalija pasira\xc5\xa1\xc4\x97 Ketur\xc5\xa1al\xc4\x97s s\xc4\x85jungos sutart\xc4\xaf (1834\xc2\xa0m. baland\xc5\xbeio 22 d.). Taip pirm\xc4\x85 kart\xc4\x85 Europos politikoje susiformavo du prie\xc5\xa1ingi politiniai blokai. Pirmas politinis \xc4\xafvykis, kur du blokai susid\xc5\xabr\xc4\x97 buvo Portugalijos sosto kriz\xc4\x97 1833-39\xc2\xa0m._NEWLINE_Iki 1918\xc2\xa0m. miestas priklaus\xc4\x97 Austrijai-Vengrijai, priklaus\xc4\x97 to paties vardo rajonui, vienam i\xc5\xa1 94 Bohemijos Bezirkshauptmannschaften.'